Na osnovu člana 277, 313, 443 i 444. Zakona o privrednim društvima, člana 64. Zakona o tržištu hartija od vrednosti i drugih finansijskih instrumenata, te člana 6., 7.i 8. Pravilnika o sadržini i načinu izveštavanja javnih društava i obaveštavanju o posedovanju akcija sa pravom glasa, a u skladu sa Odlukom Upravnog odbora od 21.01.2011.godine,

**PREDUZEĆE ZA PUTEVE ''VALJEVO''AD VALJEVO**

upućuje akcionarima

**POZIV ZA VANREDNU SKUPŠTINU AKCIONARA**

**koja će biti održana dana 05.03.2011. godine u poslovnim prostorijama Društva, u Valjevu u ul. Milovana Glišića br. 94, sa početkom u 12 časova i za istu se utvrdjuje sledeći**

**DNEVNI RED**

1. Otvaranje Skupštine
2. Izbor verifikacione komisije
3. Donošenje odluke o usvajanju zapisnika sa prethodne sednice
4. Usvajanje odluke o odobrenju sticanja imovine velike vrednosti po preporuci UO Društva
5. Razno

 Kao dan utvrđivanja akcionara utvrđuje se 21.01.2011.godine.

 Umesto ličnog poziva svakom akcionaru, ovaj poziv se objavljuje na internet stranici Preduzeća za puteve ''Valjevo''a.d.Valjevo, najmanje 30 dana pre dana održavanja Skupštine.

Na osnovu člana 22. Osnivačkog akta Društva, Skupštinu čini 25 najvećih akcionara ili punomoćnika akcionara.

Pozivaju se akcionari da u pisanoj formi imenuju punomoćnika koji će ih zastupati na Skupštini, za broj akcija koje akcionar poseduje. Direktor, članovi upravnog odbora i članovi izvršnog odbora ne mogu biti punomoćnici za akcionare zaposlene u Društvu.

Akcionari, odnosno punomoćnici akcionara dužni su da dostave punomoćja pravnoj službi preduzeća zaključno sa 21.02. 2011. godine do 10 časova.

Rang lista 25 najvećih akcionara, ili punomoćnika akcionara biće objavljena 21.02.2011. godine do 12 časova.

Preduzeće će posle utvrdjivanja rang liste pismeno obavestiti akcionare ili punomoćnike da imaju dovoljan broj akcija da budu učesnici Skupštine.

Obaveštavaju se akcionari da se sa materijalom za sednicu, a posebno sa Izveštajem UO kojim se preporučuje sticanje imovine velike vrednosti i prilozima uz isti, mogu upoznati u sedištu Društva svakog radnog dana od 8 do 15 časova, do 04.03.2011.godine.

**OBAVEŠTENJE NESAGLASNIM AKCIONARIMA:** Akcionar ima pravo da kao nesaglasni akcionar, ako se uzdrži od glasanja ili glasa protiv pravnog posla sticanja imovine velike vrednosti traži otkup svojih akcija shodno članu 443. tačka 4. i članu 444. st. 1. tačka 4, st.2-11, Zakona o privrednim društvima, čiji tekst odredbi čini sastavni deo materijala za sednicu.

Ovaj poziv se istovremeno smatra Izveštajem o bitnom događaju u skladu sa člana 64. Zakona o tržištu hartija od vrednosti i drugih finansijskih instrumenata, te člana 6. i 7.i 8. Pravilnika o sadržini i načinu izveštavanja javnih društava i obaveštavanju o posedovanju akcija sa pravom glasa.

  **PREDSEDNIK**

 **UPRAVNOG ODBORA**

 **Milovan Kostić**